Factorum ac dictorum memorabilium libri IX
<s>Factorum ac dictorum memorabilium libri IX (sh.</s><s>"Devet knjiga nezaboravnih djela i izreka", također poznat kao De factis dictisque memorabilibus ili Facta et dicta memorabilia) naslov je djela koje je 30-31. g. n.e. napisao rimski pisac Valerije Maksim (živio oko 20. g. prije n.e. - oko 50. g. n.e.).</s><s>To je zbirka od oko tisuću kratkih priča koje je Valerije napisao tijekom vladavine rimskog cara Tiberija (vladao 14-37. g. n.e.).</s><s>Priče donose razne anegdote koje ilustriraju kako su živjeli stari Rimljani.</s><s>Iako je većina priča o životu Rimljana, na kraju nekih odjeljaka donose se i neke priče iz stranog ambijenta.</s><s>Većinom su to zgode iz grčkog života, i to uglavnom o grčkim filozofima ili znamenitim kraljevima.</s>

<s>Nekoliko se priča odnosi na moralne teme koje imaju paralela s temama Starog i Novog zavjeta.</s><s>Valerije svoje moralne smatra "primjerima" koji treba da posluže kao moralne smjernice.</s><s>Valerijevo djelo, koje čuva spomen na moralne vrijednosti drevne Rimske Republike, bilo je široko popularno sve do doba prosvjetiteljstva, što znači da je imalo životvorni književni vijek od oko 1700 godina.</s><s>Ljudi su čitali Valerijevo djelo kako bi u njemu našli praktične smjernice za moralni život u svakodnevnim situacijama.</s><s>Ovo su djelo kao priručnik posebno koristili pisci i profesionalni govornici.</s>

<s>Procjenjuje se da je Valerije na ovih devet knjiga radio tijekom više od deset godina.</s><s>Glavni su autorovi izvori Ciceron, Livije, Salustije, Pompej Trog, Marko Terencije Varon i drugi stari povjesničari, a posebno prva dva.</s><s>Svaka od devet knjiga ima nekoliko poglavlja.</s><s>Svako poglavlje obrađuje jednu temu te sadrži nekoliko priča koje tu temu ilustriraju.</s><s>Ovo je djelo najranija poznata upotreba hijerarhijskog organizacijskog sustava za tematiku neke knjige.</s><s>Djelo sadrži ukupno 91 poglavlje koje pokriva širok spektar tema uzetih iz rimskog života.</s><s>Valerije uređuje svoja poglavlja tako da su usredotočena na određene vrline, moralne i nemoralne navike, vjerske običaje, praznovjerja i drevne tradicije.</s><s>Na kraju djela nalazi se tematski vodič.</s>

<s>Reference</s>

<s>Izvori</s>

<s>Primarni izvori
Valerius Maximus, Factorum ac dictorum memorabilium libri IX tekst
Valerius Maximus, The Latin Library has the Latin text of sve knjige</s>

<s>Sekundarni izvori
 Walker, Henry John, Memorable Deeds and Sayings: One Thousand Tales from Ancient Rome (English translation from Valerius Maximus), Indianapolis, Hackett Publishing (2004),</s>

<s>Vanjske veze</s>

